A treia zi de Paște, fiind numită și „Marțea Albă”, este încărcată cu tradiții și superstiții pe care majoritatea românilor le respectă.
Potrivit tradițiilor, în a treia zi de Paște din Săptămâna Luminată este bine să nu faci anumite lucruri. Se spune că la sate Marțea Albă era zi nelucrătoare în care nu se spăla, nu se călca și nu se făcea curat.
De asemenea, în multe zone rurale femeile dăruiesc pasca rămasă de la Paște și vin roșu în amintirea celor trecuți la cele veșnice. Mai mult, în această zi se respectă și tradiția de a „întoarce” vizitele făcute în prima zi de Paște, iar ouăle sunt ciocnite „dos cu dos”.
În unele zone ale ţării, în a treia zi de Paşte, finii obişnuiau să dăruiască naşilor nu doar pască, ci şi colaci.
Tot în această zi au loc uscarea şi sfărâmarea Sfântului Agneţ (pâinea de împărtăşanie), sfinţit în cadrul Liturghiei Sfântului Vasile din Sfânta şi Marea Joi, din Săptămâna Patimilor.
În fiecare an, la 40 de zile după Paște, creștinii ortodocși sărbătoresc Înălțarea Domnului, numită și Ispas.
În această zi, se marchează intrarea definitivă a lui Iisus Hristos în ceruri, de unde se spune că urmează să vină din nou pe pământ.
Astfel, în acest an, sărbătoarea Înălțării Domnului va pica pe data de 13 iunie 2024.